भलिबल खेलाडी ढाका जाँदै
नेपाली राष्ट्रिय भलिबल टोलीका तीन खेलाडी व्यावसायिक भलिबल खेल्न बंगलादेश जाने भएका छन् । राष्ट्रिय टोलीका कप्तान इमबहादुर मगरसँगै कुलबहादुर थापा र धनबहादुर भट्ट शनिबार त्यसतर्फ जाँदै छन् । 
काठमाडौं — नेपाली राष्ट्रिय भलिबल टोलीका तीन खेलाडी व्यावसायिक भलिबल खेल्न बंगलादेश जाने भएका छन् । राष्ट्रिय टोलीका कप्तान इमबहादुर मगरसँगै कुलबहादुर थापा र धनबहादुर भट्ट शनिबार त्यसतर्फ जाँदै छन् । तीनै खेलाडीले बंगलादेशको वाटर डेभेलप्मेन्ट टोलीबाट खेल्ने छन् । आइतबार सुरु हुने लिग तीन सातासम्म चल्ने जनाइएको छ । दुई महिनाअघि बंगलादेश र नेपालबीच भएको मैत्रीपूर्ण खेलमा गरेको प्रदर्शनबाट प्रभावित भएपछि यी खेलाडीलाई बंगाली टोलीले सम्पर्क गरेको हो । 